மேக்கரை

மேக்கரை (MEKKARAI) தமிழ்நாட்டில் தென்காசி மாவட்டம் செங்கோட்டை வட்டம் அச்சன்புதூர் பேரூராட்சிக்குட்பட்ட 2 வார்டுகளை உள்ளடக்கியது. இக்கிராமம் செங்கோட்டை சார்பதிவாளர் அலுவலகத்திற்கு உட்பட்ட வருவாய் கிராமம் ஆக உள்ளது. இவ்வூரில் உள்ள அடவி நயினார் அணை அனுமன் நதியின் குறுக்கே கட்டப்பட்டு உள்ளது. மேக்கரை கிராமம் ஆனது தமிழக மற்றும் கேரள எல்லையில் உள்ள விவசாயத்தையே முக்கிய தொழிலாக கொண்ட பகுதி. இங்கு உள்ள நிலங்களில் மரவள்ளிக் கிழங்கு, நெல், தென்னை, வாழை உள்ளிட்டவை பயிரிடப்படுகின்றன. கார் சாகுபடியில் நேரடியாக பாசன வசதி பெறும் 2,500 ஏக்கர் உள்பட மொத்தம் 3,500 ஏக்கர் நிலத்தில் நெல் சாகுபடி நடைபெறுகிறது. தற்போது இங்கு பொதுமக்கள் நலன், கல்வி, சுற்றுசூழல், விவசாயிகள், பெண்கள், குழந்தைகள் மற்றும் விவசாய நிலங்கள் பாதுகாப்பிற்காக  மேக்கரை குடியிருப்போர் மற்றும் விவசாயிகள் பாதுகாப்பு சங்கம் Mekkarai Residents and Farmers Protection Association (MRFPA) என்னும் அமைப்பு செயல்பட்டு வருகிறது. 

மேக்கரை கிராமத்தின் வரலாறு:  

1886-ஆம் ஆண்டு மேக்கரை கிராமம் உருவானதாக திருவாங்கூர் சமஸ்தானத்தால் அறிவிக்கப்பட்டு 1901-ஆம் ஆண்டு ஜனசங்கியை என்ற அரசாங்க கணக்கெடுப்பின்படி 13 (பதிமூன்று) நபர்கள் மட்டுமே மேக்கரை கிராமத்தில் வாழ்ந்ததாக திருவாங்கூர் சமஸ்தான ஆவணங்களில் உள்ளதாக அறியப்படுகிறது.  பின்பு மேக்கரை கிராமம் 1956 நவம்பரில் கேரளாவிலிருந்து தமிழ்நாட்டிற்கு வழங்கப்பட்டது. 

அக்காலத்தில் முட்புதர்களாகவும், சதுப்பு நில காடுகளாகவும் இருந்த இந்த நிலங்களை மேக்கரை கிராமத்தில் வாழ்ந்த முன்னோர்கள் விவசாயத்திற்கு ஏற்ற வகையில் மாற்றினார்கள். தற்போது மக்கள்  அந்த நிலங்களிலேயே தலைமுறை தலைமுறையாக விவசாயம் செய்து இந்த மேக்கரை கிராமத்தில் குடியிருந்து வருகிறார்கள். இங்கு இந்து, முஸ்லீம், கிறிஸ்தவர் மற்றும் மலைவாழ் மக்கள் என பலதரப்பட்ட மக்கள் வாழுகின்ற போதிலும் அனைவரும் ஜாதி, மத பேதமின்றி ஒற்றுமையுமையுடனும், சகோதரத்துவத்துடனும் வாழ்ந்து வருகிறார்கள்.

1901-ஆம் ஆண்டில் 13 நபர்களைக் கொண்ட மேக்கரை கிராமம் நமது நாடு சுதந்திரத்திற்குப் பின் தமிழ்நாடாக பிரிக்கப்பட்டு 1886 லிருந்து தற்போது வரை சுமார் 140 ஆண்டுகளுக்குப் பின் மக்கள் தொகை சுமார் 5000 ஆக உள்ளது.

இது வடக்கு, மேற்கு, தெற்கு ஆகிய மூன்று பக்கங்களிலும் மேற்கு தொடர்ச்சி மலையையும் கிழக்கே பண்பொழி பேரூராட்சியையும் எல்கையாக கொண்டுள்ளது. இது கடல் மட்டத்திலிருந்து சுமார் 610 அடி உயரத்தில் உள்ளது. இக்கிராமம் மாவட்ட தலைநகரான தென்காசியிலிருந்து 15 கி.மீ தொலைவில் அமைந்துள்ளது. முன்னொரு காலத்தில் அச்சன்புதூர் கிராமத்தின் முதலாவது வார்டாக இருந்த அச்சன்கோவில் தற்போது கேரள மாநிலத்தில் இருக்கிறது. இங்கு அருள்மிகு ஐயப்ப சாஸ்தா ஆலயம் அமைந்துள்ளது. மேற்படி அச்சன்கோவிலுள்ள ஐயப்பனை தரிசிக்க இருமுடி சுமந்து தென்னிந்தியா முழுவதிலும் இருந்து வரும் பக்தர்கள் அனைவரும் மேக்கரை வழியே வந்து செல்கின்றனர். மேலும் அடவிநயினார் அணைக்கட்டு அருகில் எருமைச்சாவடி அருவியும் அமைந்துள்ளது சிறப்பு மிக்கது ஆகும். 

மேக்கரை கிராமம் தமிழ்நாடு-கேரளா எல்கையை ஒட்டிய இயற்கை எழில் மிகுந்த ஒரு சுற்றுலா மலை கிராமமாக உள்ளதால்  இங்கு  சீசன் சமயங்களில் தினந்தோறும் ஆயிரக் கணக்கான சுற்றுலா பயணிகள் வந்து செல்கின்றனர். அது போன்று மற்ற சாதாரண நாட்களின் வார இறுதியில் தமிழ்நாட்டின் தென்மாவட்டங்கள் மற்றும் கேரளா சுற்றுப்பகுதிகளில் உள்ள சுற்றுலா பயணிகளும் வந்து செல்கின்றனர்.

இக்கிராமத்தில் அரசு நடுநிலைப்பள்ளி, வனத்துறை அலுவலகம், நியாய விலைக் கடை, கோவில்கள், பள்ளிவாசல், தேவாலயங்கள், சமுதாய நலக்கூடம், மேக்கரை குடியிருப்போர் மற்றும் விவசாயிகள் பாதுகாப்பு சங்கம் Mekkarai Residents and Farmers Protection Association (MRFPA), அடவிநயினார் நீர்த்தேக்கம் (டேம்) ஆகியவற்றைக் கொண்டுள்ளது.

மேக்கரை கிராமத்தில் அனுமன் நதி, தேன்பாறை, எருமைச்சாடி ஆறுகள் ஓடுகின்றன. இவை 20 அடி அகலம் கொண்டவை. இந்த ஆறுகள் மேற்கு தொடர்ச்சி மலையில் உற்பத்தியாகி மேக்கரை, அச்சன்புதூர், இடைகால், சாம்பவர்வடகரை, சுரண்டை, வீ.கே.புதூர் வழியாக 50 கி.மீட்டர் வரை பயணித்து சிற்றாற்றில் கலக்கிறது. இந்த இரண்டு ஆறுகளில் வருடம் முழுவதும் தண்ணீர் ஓடுவது சிறப்பு. குருமுனிவன் புடை என்ற இடத்தில் ஸ்ரீஅகஸ்திய நவக்கிரக கோவில் உள்ளது, இங்கு வனமகா கணபதி மற்றும்,ஒன்பது நவக்கிரகங்கள் ஒரே இடத்தில் உள்ளது, இது மேக்கரையில் இருந்து  2 கிலோமீட்டர் மலை மேல் செல்ல வேண்டும்.     மேக்கரை ஊரில் அரசு நடுநிலைப் பள்ளி ஒன்று உள்ளது

மேக்கரை குடியிருப்போர் மற்றும் விவசாயிகள் பாதுகாப்பு சங்கம் [Mekkarai Residents and Farmers Protection Association (MRFPA)] :
alt=Sree Nilayam, Mekkarai Village|thumb|Sree Nilayam, Mekkarai Village
இச் சங்கம் பொதுமக்கள் நலன், கல்வி, சுற்றுசூழல், விவசாயிகள், பெண்கள், குழந்தைகள் மற்றும் விவசாய நிலங்கள் பாதுகாப்பிற்காக   சிறப்பன முறையில் செயல்பட்டு வருகிறது.

கோட்டை வாசல் கருப்பசாமி கோவில்:

இக்கோவில் மேக்கரை கிராம (தமிழக) எல்லையில் கோட்டை வாசல் கருப்பசாமி கோவில் உள்ளது.

பூதத்தார் கோவில்:

இக்கோவில் மேக்கரை ஊரின் நடுவே  உள்ளது. இது மிகவும் பழமையான கோவில் ஆகும். இங்கு பழமையான நான்கு மரங்கள் உள்ளன. இந்த கோவிலில் தை மாதம் திருவிழா நடைபெறும்.

காலநிலை :

மேக்கரை ஆண்டு தோறும் இதமான காலநிலையை கொண்டது. இங்கு கோடைமழை தென்மேற்கு பருவமழை வடகிழக்கு பருவமழை என அனைத்து பருவகாலங்களிலும் மழை பதிவாகும். ஆண்டுக்கு 2000 மிமீக்கு மேல் மழை பெறுகிறது. குறிப்பாக தென்மேற்கு பருவமழை காலங்களில் இங்கு நிலவும் காலநிலை சுற்றுலா பயணிகளை கவர்கிறது. இதமான தென்றல் காற்று மேற்கு தொடர்ச்சி மலையை தவழும் மேககூட்டங்கள் குளு குளு மழை என இங்கு  வருவோரை சொர்க்கத்திற்கே கொண்டு செல்கிறது மேக்கரை. 

போக்குவரத்து வசதி:

ஜெயராம் பஸ் இது மேக்கரையில் இருந்து செங்கோட்டை,தென்காசி, குற்றாலம் வழியாக ஆலங்குளம் வரை செல்லும்.  ஒரு நாளைக்கு மூன்று முறை வந்து செல்லும்.

கேரள அரசு பேருந்து இது அச்சன்கோவிலில் இருந்து மேக்கரை மற்றும் செங்கோட்டை வழியாக புனலூருக்கு இரண்டு பேருந்துகள் வந்து செல்லும். 

தமிழ்நாடு அரசு பேருந்து காலை மற்றும் மாலை இருவேளை மேக்கரையில் இருந்து தென்காசி வரை செல்லும்

 மேற்கோள்கள் 

பகுப்பு:திருநெல்வேலி மாவட்டத்திலுள்ள கிராமங்கள்